[{"text_idx": "#000000", "text": "TEJO ree malaprobis genran kvoton"}, {"text_idx": "#000001", "text": "Jam la duan fojon dum ses monatoj la komitato de TEJO voc\u0302donis kontrau\u0306 propono lau\u0306 kiu almenau\u0306 triono de la kandidatoj por c\u0302iuj postenoj estu de malsamaj genroj. La komitato krome elektis du novajn estraranojn por anstatau\u0306igi eksigitojn."}, {"text_idx": "#000002", "text": "La 24-an de novembro 2021, la komitato voc\u0302donis kontrau\u0306 la propono por kvotoj lau\u0306 genro kaj log\u0302kontinento. 5 voc\u0302donis jese, 14 nee kaj 6 sindetene. La komisiono de egaleco poste reproponis la amendon kun kelkaj malgrandaj s\u0302ang\u0302oj, sed ne klarigis kial oni atendis, ke la rezulto estos malsama la duan fojon. La plej granda s\u0302ang\u0302o estis ke nun la komitato voc\u0302donis pri c\u0302iu el la 14 punktoj unuope anstatau\u0306 kune."}, {"text_idx": "#000003", "text": "La propono ne postulis kvotojn por la estraro kaj aliaj postenoj, nur por la kandidatoj. Oni jug\u0302us la diversecon de kandidataro entute, ne por c\u0302iu unuopa posteno, c\u0302ar por iuj postenoj, kiel tiuj de prezidanto kaj kasisto, kutime estas nur unu kandidato. Krome ne estus senlima remalfermado de la alvokoj \u2013 oni farus nur unu novan alvokon pri kandidatoj, se la unuan fojon la kvoto ne estus atingita."}, {"text_idx": "#000005", "text": "La komitato aprobis kelkajn malgrandajn s\u0302ang\u0302ojn por ke alvokoj enhavu instigojn kandidatig\u0302i por handikapuloj, por homoj el c\u0302iuj genroj kaj por adoleskantoj."}, {"text_idx": "#000006", "text": "Tamen la du plej gravaj s\u0302ang\u0302oj ne estis aprobitaj. La propono ke c\u0302iu \u201cmalferma alvoko estu kunverkita au\u0306 provlegita de homoj de malsamaj genroj kaj log\u0302kontinentoj\u201d ricevis 8 voc\u0302ojn por, 12 kontrau\u0306 kaj 3 sindetenojn. La propono ke oni remalfermu alvokon se almenau\u0306 67% de la kandidatoj havas la saman genron ricevis 7 voc\u0302ojn por, 11 kontrau\u0306 kaj 5 sindetenojn."}, {"text_idx": "#000009", "text": "Estrarano Valentin Ceretto-Bergerat skribis ke \u201cofta fermo/malfermo de alvoko estas sufic\u0302e temporaba burokrataj\u0302o \u2013 kaj de komunika vidpunkto vers\u0302ajne konfuza al la sekvantoj de nia informado kiuj ne plene konas la internan funkciadon de TEJO.\u201d Li diris ke diskutado pri la reguloj iom maltrafas la pli gravan aferon, nome instigadon de neaktivaj esperantistoj por ke ili kandidatig\u0302u."}, {"text_idx": "#000011", "text": "Patricio Iglesias, komitatano B, diris ke oni donu pli da atento al allogado de novaj homoj anstatau\u0306 al novaj kvotoj:"}, {"text_idx": "#000012", "text": "\u2013 Malgrau\u0306 lau\u0306dinda intenco, disvolvi kompleksan, polemikan kvotsistemon en organizo kies alvokoj kutime finig\u0302as sen tau\u0306ga nombro de kandidatoj, ne estas, mi kredas, efika vojo por atingi tiun celon."}, {"text_idx": "#000018", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000022", "text": "Ekzemple, provleganto el Nordameriko vers\u0302ajne ne komprenas, kiel agas sovag\u0302aj erinacoj. Sed provleganto el Eu\u0306ropaziafriko vers\u0302ajne komprenos tion."}, {"text_idx": "#000024", "text": "Mi pensas, ke vi konfuzas la laboron de prov-leganto kaj de fakto-kontrolanto."}]